根據聖經舊約嘅記述，先係先知亞伯拉罕生咗個仔以撒，以撒有個仔叫雅各，雅各同神鬥力扭親腳筋，於是雅各改名做以色列（Yisrael），意思同鬥力有關。以色列生咗十二個仔，後來成爲以色列十二支派，呢十二個仔中有個叫做Yehuda，大衛王、所羅門王都係Yehuda部族嘅。後來十二支派大多消失，慢慢融入Yehuda部族。由於Yehuda嘅希伯來發音中，第二音節嘅「h」出氣比較輕，講得快時會吞音，於是變成「Yeuda」，之後「Y」同「u」合音，慢慢噉部族名變成「Yuda」。「Yuda」就係猶大（Judah）嘅辭源。中文譯成嘅「猶太」就係從「Yuda」來嘅。而古代亦有「尤太」、「藍帽回回」、「斡脫」、「術忽」嘅稱呼。